આ સર્વવિજ્ઞાનમાં ગૃહકાર્યનો સમાવેશ પણ થતો હતો. પૌરાણિક કન્યાઓ આ કાર્યમાં પણ કુશળ હતી. શિવ મહાપુરાણની સુદેહા ઘરકામમાં નિપુણ હતી. નારદ મહાપુરાણની સંધ્યાવલી સ્વાદિષ્ટ ભોજન બનાવતી. તેના પતિ રુકમાંગદે કહેલું કે, સંધ્યાવલી અગ્નિની સહાય વિના ષડ્રસ ભોજન બનાવે છે. તેણે થોડી રસોઈ બનાવી હોય તેમાં પણ કરોડો મનુષ્ય જમી લે છે. એ જ રીતે વરાહ મહાપુરાણની રાજપુત્રી મિષ્ટાન્ન બનાવવામાં માહેર હતી. સ્કંદ મહાપુરાણના પ્રિયવ્રત બ્રાહ્મણની દીકરી ગૃહકાર્યમાં નિષ્ણાત હતી.